Laura Dahlmeier

Laura Dahlmeier (22. august 1993 Garmisch-Partenkirchen – 28. juuli 2025 Laila mägi, Gilgit-Baltistan, Pakistan) oli Saksamaa laskesuusataja, kahekordne olümpiavõitja. 

Dahlmeier hakkas laskesuusatamist treenima 2002. aastal ja esimest korda osales ta maailma karikasarjas 2012/13 hooajal.

2011. aastal võitis ta juunioride maailmameistrivõistlustel kaks pronksmedalit ning 2013. aastal juba kolm kuld- ja ühe hõbemedali.

Täiskasvanute seas tuli tema esimene maailmameistritiitel 2015. aastal Kontiolahtis teatesõidus. Aasta hiljem, 2016. aastal Oslos, tuli ta maailmameistriks ka jälitussõidus.

2017. aasta maailmameistrivõistlustel oli Dahlmeier selge liider võites viis kuldmedalit (sh kõik individuaalsed distantsid peale sprindi) ja ühe hõbemedali. Teda nimetati nende maailmameistrivõsitluste kuningannaks.

2018. aasta taliolümpiamängudel Pyeongchangis võitis ta kaks kuldmedalit (sprindis ja jälitussõidus) ning ühe pronksmedali (tavadistantsil).

2019. aasta maailmameistrivõistlustel saavutas ta kaks pronksmedalit ning teatas seejärel, et lõpetab sportlaskarjääri 25-aastaselt.

Maailmakarikasarjas tuli Dahlmeier üldvõitjaks 2017. aastal. Ta võitis karjääri jooksul 22 individuaalset MK-etappi ning 13 teatesõitu.

Pärast sportlaskarjääri on ta töötanud Saksamaa telekanalis ZDF laskesuusatamise ekspertkommentaatorina.

 Hukkumine 
28. juulil 2025 hukkus Dahlmeier Pakistanis Karakorami mäestikus Hushe orus asuva Laila tipu vallutamisel juhtunud kaljuõnnetuse tagajärjel. Esialgu arvati, et ta oli raskelt vigastada saanud, mistõttu käivitati päästeoperatsioon, kuid päästemeeskonnad ei suutnud tema asukohta halbade ilmastikutingimuste tõttu jõuda. 30. juulil 2025 kinnitas Dahlmeieri esindus, et ta suri õnnetuse hetkel. Samuti teatati, et Dahlmeier oli selgesõnaliselt väljendanud soovi, et tema päästmiseks ei seataks kellegi elu ohtu ning et tema surnukeha jäetaks mäele.

 Maailma karikasari 
Laura Dahlmeier võitis individuaalarvestuses 22 maailma karikasarja etappi.

 Maailma karikasarja etapivõidud 
Nr. Hooaeg Kuupäev Võistluspaik Võistlus1. 2014/15  5. veebruar 2015  Nové Město 7,5 km sprint2.22. märts 2015 Hantõ-Mansiisk12,5 km ühisstart3.2015/1612. detsember 2015 Hochfilzen10 km jälitussõit4.19. detsember 2015 Pokljuka10 km jälitussõit5.9. jaanuar 2016 Ruhpolding10 km jälitussõit6.10. jaanuar 2016 Ruhpolding12,5 km ühisstart7.6. märts 2016 Oslo10 km jälitussõit8.2016/1730. november 2016 Östersund15 km eraldistart9.9. detsember 2016 Pokljuka7,5 km sprint10.10. detsember 2016 Pokljuka10 km jälitussõit11.19. jaanuar 2017 Antholz-Anterselva15 km eraldistart12.12. veebruar 2017 Hochfilzen10 km jälitussõit13.15. veebruar 2017 Hochfilzen15 km eraldistart14.19. veebruar 2017 Hochfilzen12,5 km ühisstart15.2. märts 2017 Pyeongchang7,5 km sprint16.4. märts 2017 Pyeongchang10 km jälitussõit17.11. märts 2017 Kontiolahti10 km jälitussõit18.2017/1816. detsember 2017 Le Grand-Bornand10 km jälitussõit19.20. jaanuar 2018 Antholz-Anterselva10 km jälitussõit20.10. veebruar 2018 Pyeongchang7,5 km sprint21.10. veebruar 2018 Pyeongchang10 km jälitussõit22.2018/1927. jaanuar 2019 Antholz-Anterselva12,5 km ühisstart

 Maailma karikasarjas saadud kohad 

 Hooaeg Üldkarikas Individuaal Sprint Jälitussõit Ühisstart Võistlused Punktid Koht Punktid Koht Punktid Koht Punktid Koht Punktid Koht2012-13 7/26  220  35.  —  —  101  32.   69  36.  50  29.2013-14 17/22  410  15.  54  12.  138  23.   145  14.  73  14.2014-1517/25  725  8.   81  8.   292  8.  224  4.   128  12.2015-1618/25  786  6.   80  10.   213  9.  265  5.   228 3.2016-1724/26  1211  1.   180 1.   372 2.  404 1.   2542.2017-1819/22  730  4.   —  —  252  4.  271 3.  2072.2018/19 15/25   554   12.   75  9.   191  10.   163  14.   125  13.

 Viited 

Kategooria:Saksamaa laskesuusatajad
Kategooria:Sündinud 1993
Kategooria:Surnud 2025